**NOTĂ INFORMATIVĂ**

**la proiectul Hotărîrii Guvernului ”Privind finanţarea lucrărilor de renovare a instituțiilor de învățămînt primar și secundar general din subordinea autorităților publice locale în anul 2015”**

Conform prevederilor alineatului (2) al articolului 3 din Legea bugetului de stat pe anul 2015 nr.72 din 12 aprilie 2015, Guvernul urmează să stabilească obligațiile părților implicate în procesul de renovare a instituțiilor de învățămînt primar și secundar general din subordinea autorităților publice locale și să repartizeze mijloacele financiare în limita sumei aprobate în lege.

Astfel, Ministerul Educației a inițiat proiectul în cauză, care prevede rolul și responsabilitățile părților participante în proces, și anume:

* Ministerul Finanțelor va asigura finanțarea cheltuielilor pentru autoritățile publice locale în baza solicitărilor de finanțare prezentate de către Ministerul Educației conform anexei nr.2 aprobată prin prezenta hotărîre;
* Ministerului Educației în calitate de investitor va asigura desfășurarea procedurilor de achiziții publice a serviciilor de proiectare, supraveghere tehnică și de autor, și a lucrărilor de reconstrucție;
* Autoritățile publice locale în calitate de beneficiari vor participa la desfășurarea procedurilor de achiziții publice și vor asigura examinarea și transmiterea Ministerului Educației a proceselor verbale de recepție a lucrărilor executate.

Lista instituțiilor aprobate în Hotărîrea Guvernului nr.859 din 08 octombrie 2014 rămîne neschimbată, de aceea aceasta nu este parte a prezentului proiect.

Suma propusă pentru repartizare în anexa 1 nu acoperă limita aprobată în legea bugetului de stat pe anul 2015 în sumă de 110,1 milioane lei. În proiectul propus se include o prevedere care va permite completarea anexei nr. 1 prin amendament după finalizarea procedurilor de achiziții publice pentru contractarea companiilor de construcții pentru renovarea instituțiilor de învățămînt vizate.

Avînd în vedere cele expuse, se consideră oportună aprobarea prezentului proiect de hotărîre a Guvernului.

**Vice ministru,**

**Liliana Nicolaescu Onofrei**